Максималното разстояние по вертикалата между определените инфлексни точки не трябва да превишава 0,2°.
 3. ВЕРТИКАЛНА И ХОРИЗОНТАЛНА КОРЕКЦИЯ
 Ако границата между осветената и тъмната зона съответства на изискванията за качеството по точка 2 от настоящото приложение, корекцията на светлинния сноп може да бъде извършена с помощта на измервания.
 Фигура 1
 Измерване на качеството на границата между осветената и тъмната зона
 Забележка:
 Мащабите са различни за вертикалните и хоризонталните линии.
 3.1. Вертикална корекция
 Като се започва под линията В в посока нагоре (вж. фигура 2 по-долу), се извършва обхождане по вертикалата през хоризонталната част на границата между осветената и тъмната зона на 2,5° от V-V. Инфлексната точка (в която d2 (log E)/dv2 = 0) се определя и се намира върху линията В, разположена един процент под H-H.
 3.2. Хоризонтална корекция
 Заявителят трябва да посочи един от следните методи за хоризонтална корекция:
 а)
 Метод „линия 0,2 D“ (вж. фигура 2 по-долу).
 След като фарът е регулиран вертикално, се обхожда единична хоризонтална линия на 0,2° D от 5° отляво до 5° отдясно. Максималният градиент „G“, определен чрез използване на формулата G = (log Εβ – log E(β + 0,1°)), където β е хоризонталното положение в градуси, не трябва да бъде по-малък от 0,08.
 Установената върху линия 0,2 D инфлексна точка трябва да се намира върху линия А.
 Фигура 2
 Вертикална и хоризонтална корекция с помощта на измерване — метод на обхождане по хоризонталата
 Забележка:
 Мащабите са различни за вертикалните и хоризонталните линии.
 б)
 Метод „линия 3“ (вж. фигура 3)
 След като фарът е регулиран вертикално, се обхождат три вертикални линии от 2° D до 2° U при 1° R, 2° R и 3° R. Съответните максимални градиенти „G“, определени чрез използване на формулата:
 G = (log Εβ – log E(β + 0,1°)),
 където β е вертикалното положение в градуси, не трябва да бъдат по-малки от 0,08. Установените върху трите линии инфлексни точки се използват за получаване на права линия. Получената при извършване на вертикалното регулиране пресечна точка на тази права с линия B трябва да се намира върху линия V.
 Фигура 3
 Вертикална и хоризонтална корекция с помощта на измерване — метод на обхождане по три линии
 Забележка:
 Мащабите са различни за вертикалните и хоризонталните линии.
 (1) Настоящата точка следва да бъде изменена, когато е налице обективен метод за изпитване.
 ПРИЛОЖЕНИЕ 10
 ИЗИСКВАНИЯ ЗА СВЕТОДИОДНИТЕ МОДУЛИ И ЗА ПРЕДНИТЕ ФАРОВЕ, ВКЛЮЧВАЩИ СВЕТОДИОДНИ МОДУЛИ
 1. ОБЩИ СПЕЦИФИКАЦИИ
 1.1.
 Всеки предоставен образец на светодиоден модул трябва да отговаря на съответните изисквания на настоящото правило, когато е изпитван с предоставената електронна пусково-регулираща апаратура(и), ако има такава.
 1.2.
 Светодиодният(е) модул(и) трябва да бъде(ат) проектиран(и) така, че да работи(ят) и остава(т) в изправност при нормални условия на експлоатация. Освен това те не трябва да имат конструктивни или производствени дефекти. Даден светодиоден модул се счита за неотговарящ на изискванията, ако който и да е от неговите светодиоди не отговаря на изискванията.
 1.3.
 Светодиодният(е) модул(и) трябва да бъде(ат) защитен(и) срещу вмешателство.
 1.4.
 Конструкцията на демонтируем(и) светодиоден(и) модул(и) трябва да бъде такава, че:
 1.4.1.
 когато светодиодният модул е демонтиран и заменен